تورکیه-‌ده تعلیم کئچیرن سومالی-لی ایلک قادین حرکات پولیس لری تورکیه حربی طیاره‌سی ایله پایتاخت موگادیشویا یولا سالینیب‌لار.
قادین پولیس لری اؤز اؤلکه‌لرینده‌کی هاوا لیمانیندا حکومت رسمی‌لری و تورکیه-‌نین بو اؤلکه‌ده‌کی دیپلومات‌لاری قارشیلاییب‌لار.
سوما‌لی پولیس باش ایداره‌سی رئیسی‌نین معاوینی عثمان عبداللهی محمد قارشیلاما مراسیمینده ائتدیگی چیخیشیندا دئییب: "تورکیه-‌لی قارداش‌لاریمیز سایه‌سینده دونیانین ان گوجلو تعلیم‌لرینی کئچدینیز. ایندی سوما‌لی و خالقیمیزا شرف و لیاقتله خیدمت ائتمه واختی‌دیر".
مراسیمده چیخیش ائدن تورک یئتکیلیلر تورکیه-‌نین سوما‌لی حکومتینه و خالقینا دستکینی داوام ائتدیره‌جک‌لرینی وورغولاییب‌لار.
